**B.2 OPIS PREDMETU ZÁKAZKY**

***1/ Stručný opis predmetu zákazky:***

Predmetom zákazky je zabezpečenie servisných prác, opráv a údržby (ďalej ako „servis“ alebo „servisné práce“ alebo „oprava“) špeciálnych nadstavieb nákladných motorových vozidiel
vo vlastníctve verejného obstarávateľa vrátane dodania náhradných dielov a vykonania odbornej skúšky a odbornej prehliadky s vyhotovením príslušných dokladov v zmysle vyhlášky Ministerstva práce, sociálnych vecí a rodiny Slovenskej republiky č. 508/2009 Z. z., ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia.

***2/ Kód CPV Hlavný slovník:***

50100000-6 - Opravy, údržba a súvisiace služby pre vozidlá a príbuzné vybavenie

50116000-1 - Oprava a údržba konkrétnych častí vozidiel

34913000-0 - Rôzne náhradné diely

***3/*** *Servisné pracovisko musí byť minimálne vybavené:*

1. zariadením na demontáž nadstavby z podvozku vozidla,
2. špeciálnym náradím na opravy nadstavieb prislúchajúce k jednotlivým typom nadstavieb,
3. zariadením na viacbodové uchytenie nadstavby, pre demontáž a montáž nadstavby a prípravok na zaistenie samovoľné pretočenie nadstavby.

**4/** Uchádzač potvrdí splnenie požiadaviek verejného obstarávateľa na predmet zákazky v dokumente „*Vlastný návrh riešenia na preukázanie požiadaviek na predmet zákazky*“, ktorý tvorí prílohu týchto súťažných podkladov (formulár č. 5). Uchádzač v predmetnom dokumente o. i. súčasne uvedie akým spôsobom bude preukazovať cenu náhradných dielov v aktuálnom čase dodania predmetu zákazky, pričom základom pre stanovenie ceny sú ceny odporúčané výrobcami tovaru/importérmi pre slovenský trh znížené o vysúťaženú percentuálnu zľavu na náhradné diely. Verejný obstarávateľ požaduje pri predložení každej cenovej ponuky na plnenie predmetu zákazy predložiť relevantný doklad, ktorým jednoznačne preukáže, že stanovená cena za náhradné diely nespochybniteľne vychádza z oficiálnych cenníkov náhradných dielov výrobcov/importérov a tieto údaje si vie verejný obstarávateľ overiť (napr. sprístupnením databázy/ databáz, ktoré obsahujú oficiálne cenníky originálnych náhradných dielov alebo sprístupnením oficiálnych cenníkov výrobcov/importérov s odporúčanými cenami náhradných dielov pre slovenský trh alebo pritscreenmi obrazovky, z ktorých bude zrejmý dátum ich vyhotovenia a pod.). Nakoľko verejný obstarávateľ umožňuje vychádzať z aktualizovaných cenníkov, doklad musí obsahovať i údaj o dátume aktualizácie cien náhradných dielov. Úspešný uchádzač bude z uvedeného zdroja poskytovať požadované informácie počas celého trvania zmluvy. V prípade zmeny zdroja poskytovania predmetných informácií je povinný túto skutočnosť bezodkladne elektronicky oznámiť verejnému obstarávateľovi na odsúhlasenie.

**PODROBNÝ OPIS PREDMETU ZÁKAZKY**

* 1. Predmetom zákazky je zabezpečenie servisných prác, opráv a údržby (ďalej ako „servis“ alebo „servisné práce“ alebo „oprava“) špeciálnych nadstavieb nákladných motorových vozidiel s namontovaným hydraulickým čelom, hydraulickou rukou a jednoramenné hákové nosiče vo vlastníctve verejného obstarávateľa vrátane vykonania odbornej skúšky a odbornej prehliadky s vyhotovením príslušných dokladov v zmysle vyhlášky Ministerstva práce, sociálnych vecí a rodiny Slovenskej republiky
	č. 508/2009 Z. z., ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými
	a plynovými a ktorou sa ustanovujú technické zariadenia, ktoré sa považujú za vyhradené technické zariadenia a dodanie náhradných dielov.
	2. *Servisnými prácami sa rozumejú*: mechanické práce, zámočnícke práce, zváračské práce, elektrikárske práce, práce s hydraulikou, strojno-zámočnícke práce a ďalšie súvisiace práce.
	3. Servisné práce sa týkajú hlavne servisných úkonov predpísaných výrobcom, výmeny a údržby pravidelne sa opotrebovaných dielov.
	4. Predmetom zákazky je aj dodávka originálnych náhradných dielov alebo verejným obstarávateľom schválených certifikovaných náhradných dielov.
	5. Komplexný zoznam špeciálnych nadstavieb je uvedený v tabuľke č. 1. Predmetný zoznam sa môže počas trvania zmluvného vzťahu meniť z dôvodu nákupu, vyradenia alebo predaja vozidiel.

 /Nové vozidlá nezahrnuté v tabuľke č. 1 sú uvedené v zmluve zverejnenej v Centrálnom registri zmlúv na nasledujúcom odkaze: <https://www.crz.gov.sk/zmluva/6725711/>

Tabuľka č. 1

|  |  |  |  |  |  |
| --- | --- | --- | --- | --- | --- |
| **Kód** | **Výrobca nadstavby** | **Typ nadstavby** | **Názov** | **VIN nadstavby** | **Rok výroby** |
| A22 | MBB Liftsystems AG Postatfach, Delmenhorst | Hubfix 1000 A 700 | zdvíhacie čelo | 83256318 | 2005 |
| A23 | MBB Liftsystems AG Postatfach, Delmenhorst | Hubfix 1000 KL 700 | zdvíhacie čelo | 83256322 | 2005 |
| A24 | MBB Liftsystems AG Postatfach, Delmenhorst | Hubfix 1000 KL 700 | zdvíhacie čelo | 83256323 | 2005 |
| A25 | MBB Liftsystems AG Postatfach, Delmenhorst | Hubfix 1000 A 700 | zdvíhacie čelo | 83256317 | 2005 |
| A26 | MBB Liftsystems AG Postatfach, Delmenhorst | Hubfix 1000 A 700 | zdvíhacie čelo | 83256319 | 2005 |
| A27 | MBB Liftsystems AG Postatfach, Delmenhorst | Hubfix 1000 A 700 | zdvíhacie čelo | 83256322 | 2005 |
| A28 | MBB Liftsystems AG Postatfach, Delmenhorst | Hubfix 1000 A 700 | zdvíhacie čelo | 83255032 | 2005 |
| BHR3 | PM Taliansko | PM 10022 | hydraulická ruka | GA052927 | 2008 |
| BHR4 | PM Taliansko | PM 9022 | hydraulická ruka | GA383001 | 2009 |
| MHR2 | CARGOTEC CORPORATION | HIAB A 088-2 | hydraulická ruka | 2534 | 2007 |
| N01 | LEEBUR MULTILIFT | LSH | jednoramenný nosič kontajnerov | 804538 | 2001 |
| N02 |   | TAM T18SN-62 | jednoramenný nosič kontajnerov  | 6643 | 2008 |
| N03 | TAM Taliansko | TAM T18 | jednoramenný nosič kontajnerov | 6330 | 2007 |
| N04 | KURTA Slovensko | XD20 | jednoramenný nosič kontajnerov | 131 | 2006 |
| N05 | PALFINGER Nemecko | PLS-15 | jednoramenný nosič kontajnerov | 7315002 | 1997 |
| N07 | CTS Okřínek | CTS 06-33-S | jednoramenný nosič kontajnerov | 0014-106358 | 2005 |
| N08 | CTS Okřínek | CTS 06-33-S | jednoramenný nosič kontajnerov | 0015-106361 | 2005 |
| N09 | CTS Okřínek | CTS 06-33-S | jednoramenný nosič kontajnerov | 0013-106357 | 2005 |
| N10 | CTS Okřínek | CTS 06-33-S | jednoramenný nosič kontajnerov | 0012-106356 | 2005 |
| N11 | TAM Taliansko | TAM T10-37 | jednoramenný nosič kontajnerov | 5597 | 2006 |
| N12 | TAM Taliansko | TAM T10-37 | jednoramenný nosič kontajnerov | 5598 | 2006 |
| N13 | TAM Taliansko | TAM T14SN-47 | jednoramenný nosič kontajnerov | 6695 | 2008 |
| N14 | KURTA Slovensko | KHN 14 XD | jednoramenný nosič kontajnerov | 493 | 2017 |
| N15 | KURTA Slovensko | KHN 14 XD | jednoramenný nosič kontajnerov | 492 | 2017 |
| N16 | KURTA Slovensko | KHN 12 I 1000 / 1460 | jednoramenný nosič kontajnerov | 495 | 2017 |
| N17 | KURTA Slovensko | KHN 20 S | jednoramenný nosič kontajnerov | 507 | 2018 |
| SHR2 | FASSI | F135A.0.22 E-Active | hydraulická ruka | 1309-0830 | 2019 |
| N18 | Charvát Cts a.s. | Charvát Cts a.s. | hákový nosič | 0002134699 | 2021 |
| N19 | Charvát Cts a.s. | Charvát Cts a.s. | hákový nosič | 0001134698 | 2021 |
| V02 | DHOLLANDIA | DHLM.10 | zdvíhacie čelo | 18115468 | 2019 |
| V03 | DHOLLANDIA | DHLM.10 | zdvíhacie čelo | 18115469 | 2019 |
| V04 | DHOLLANDIA | DHLM.10 | zdvíhacie čelo | 18115470 | 2019 |
| I10 | COS.ECO.SRL ITA | Zdvíhacie zariadenie, preprava odpadu | lineárny lis | 436/21 | 2022 |
| I11 | COS.ECO.SRL ITA | Zdvíhacie zariadenie, preprava odpadu | lineárny lis | 437/21 | 2022 |

* 1. **Ďalšie požiadavky verejného obstarávateľa a osobitné podmienky plnenia zákazky:**
1. Verejný obstarávateľ (ďalej aj „objednávateľ“) požaduje vykonanie servisnej prehliadky a prislúchajúcich prác v zmysle servisného plánu podľa výrobcu pre každú nadstavbu
a **drobné opravy do dvadsaťštyri (48) hodín** od protokolárneho prevzatia vozidla uchádzačom (ďalej aj „dodávateľ“) dodávateľom v sídle objednávateľa. V tejto lehote je dodávateľ povinný pristaviť vozidlo opätovne v sídle objednávateľa a následne vozidlo protokolárne odovzdať v pracovných dňoch objednávateľa v čase od 07:00 do 14:00 hod.
2. Dodávateľ po vykonaní servisnej prehliadky bude informovať telefonicky alebo elektronicky oprávnenú osobu objednávateľa o termíne odovzdania/pristavenia vozidla v sídle objednávateľa.
3. Ak dodávateľ počas vykonania servisnej prehliadky identifikujte potrebu vykonania iných ako drobných opráv navrhne náhradný termín plnenia predmetu zákazky objednávateľovi na odsúhlasenie.
4. Objednávateľ požaduje vykonať **malé opravy** – jednoznačne definovaná porucha bez nutnosti demontáže ďalších zariadení a skupín vozidla a prevziať vozidlo pri malej oprave bez zbytočného odkladu, najneskôr však do štyridsiatich ôsmich (48) hodín od prevzatia elektronickej alebo telefonickej žiadosti od objednávateľa. Objednávateľ požaduje vykonanie malej opravy **do troch (3) pracovných dní** od protokolárneho prebratia vozidla dodávateľom v sídle objednávateľa. V tejto lehote je dodávateľ povinný opätovne pristaviť vozidlo v sídle objednávateľa a následne vozidlo protokolárne odovzdať v pracovných dňoch objednávateľa v čase od 07:00 do 14:00 hod.
5. Objednávateľ požaduje vykonať **stredné opravy** - nutná demontáž ďalších zariadení resp. celkov, montážne práce na nadstavbe a prevziať vozidlo pri strednej oprave bez zbytočného odkladu, najneskôr však do štyridsiatich ôsmich (48) hodín od prevzatia elektronickej alebo telefonickej žiadosti objednávateľa. Objednávateľ požaduje vykonanie strednej opravy **do piatich (5) pracovných dní** od protokolárneho prebratia vozidla dodávateľom v sídle objednávateľa. V tejto lehote je dodávateľ povinný opätovne pristaviť vozidlo v sídle objednávateľa a následne vozidlo protokolárne odovzdať v pracovných dňoch objednávateľa v čase od 07:00 do 14:00 hod.
6. Objednávateľ požaduje vykonať **veľké opravy** - montáž a demontáž celkov a podskupín nadstavby a prevziať vozidlo pri veľkej oprave bez zbytočného odkladu, najneskôr však do štyridsiatich ôsmich (48) hodín od prevzatia elektronickej alebo telefonickej žiadosti objednávateľa. Objednávateľ požaduje vykonanie veľkej opravy do **štrnástich (14) pracovných dní** od protokolárneho prebratia vozidla dodávateľom v sídle objednávateľa. V tejto lehote je dodávateľ povinný opätovne pristaviť vozidlo v sídle objednávateľa a následne vozidlo protokolárne odovzdať v pracovných dňoch objednávateľa v čase od 07:00 do 14:00 hod.
7. **Vynútené opravy** (malá, stredná a veľká oprava) predstavujú opravy vyplývajúce z bežnej prevádzky nadstavby, z pohľadu nadstavby ako celku, opravy elektrického systému a komponentov, opravy hydraulického systému a hydraulických častí, opravy elektrohydraulických systémov a komponentov, poruchy zistené diagnostikou, opravy čerpadiel a hydromotorov, opravy elektromagnetických spojok a komponentov, opravy pomocných rámov nadstavby, opravy vyplývajúce z poistných udalostí (havária, prírodný živel, krádež a iné druhy poistných udalostí).
8. Objednávateľ požaduje zabezpečiť pri vykonávaní servisných prác prebratie
a odovzdanie vozidla v sídle objednávateľa vrátane všetkých nákladov s tým súvisiacich (napr. náklady na vodiča). Objednávateľ odovzdá dodávateľovi na vykonanie servisných prác do plna dotankované vozidlo a dodávateľ po uskutočnení servisných prác zabezpečí odovzdanie plne dotankovaného vozidla objednávateľovi.
9. Objednávateľ požaduje vykonanie  servisného zásahu (výjazd k poruche zdvíhacieho zariadenia) v prípade, ak v dôsledku poruchy zdvíhacieho zariadenia príde k nemožnosti pohybu vozidla a nemožnosti dopraviť vozidlo do sídla objednávateľa.
10. V prípade, ak pri vykonávaní servisných prác nastanú nepredvídané okolnosti (napr. náhradné diely potrebné na opravu nie sú momentálne dostupné na sklade, mešká dodávka objednaných náhradných dielov, nedostatky v technickom stave a pod.) dodávateľ navrhne náhradný termín plnenia predmetu zákazky objednávateľovi na odsúhlasenie.
11. Dodávateľ prevezme vozidlo v sídle objednávateľa pri uplatnení reklamácie do dvadsiatich štyroch (24) hodín od prevzatia elektronickej alebo telefonickej žiadosti objednávateľa.
12. Dodávateľ v prípade potreby zabezpečí diagnostiku nadstavby, to znamená určenie chyby pripojením nadstavby na elektronický diagnostický prístroj.
13. Predmetom zákazky je aj **vykonanie odbornej skúšky a odbornej prehliadky
s vyhotovením príslušných dokladov** v zmysle platnej legislatívy Slovenskej republiky a v súlade s ustanoveniami platných technických noriem v zmysle vyhlášky Ministerstva práce, sociálnych vecí a rodiny SR č. 508/2009 Z. z., ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia. Zabezpečenie vyššie uvedeného sa riadi podmienkami vykonania malej opravy.
14. Prevzatie predmetu zákazky do servisu sa uskutoční na základe podpísanej žiadanky objednávateľa a podpísaním protokolu o odovzdaní a prevzatí vozidla, podľa údajov uvedených v žiadanke. Následne žiadanka bude prílohou faktúry.
15. Dodávateľ vykoná servis na základe odsúhlasenej cenovej ponuky objednávateľom.
16. Dodávateľ po kontrole vozidla a diagnostike porúch zašle najneskôr jeden (1) pracovný deň od prevzatia vozidla predbežnú cenovú ponuku e-mailom poverenej osobe objednávateľa na odsúhlasenie potrebných servisných prác a náhradných dielov (rozsah prác servisu a náhradných dielov). Dodávateľ môže pokračovať v servisných prácach až po odsúhlasení cenovej ponuky objednávateľom.
17. V prípade, ak je v rámci servisu potrebné dodanie a montáž náhradných dielov, dodávateľ použije originálne náhradné diely. Kvalitatívne porovnateľné certifikované náhradné diely môže použiť dodávateľ po odsúhlasení oprávnenou osobou objednávateľa.
18. Dodávateľ je povinný viesť po celú dobu platnosti zmluvy evidenciu vykonaných servisných prác a dodávok náhradných dielov podľa evidenčných čísiel vozidiel.
V uvedenej evidencii sa budú nachádzať minimálne tieto údaje: i) dátum prevzatia
a odovzdania vozidla, ii) rozsah servisných prác a náhradných dielov, iii) stav počítadla celkového počtu km, iiii) stav počítadla motohodín. Evidencia bude zaslaná oprávnenej osobe objednávateľa v elektronickej podobe na vyžiadanie.
19. Objednávateľ požaduje klampiarske a lakovacie práce, cena normohodiny klampiarskych a lakovacích prác bude hradená z KASKO poistenia a bude určená príslušnou komerčnou poisťovňou, v ktorej má objednávateľ vozidlá poistené.
20. Lehota opravy porúch, ktoré budú hradené z poistenia, začína plynúť v deň nasledujúci po dni, v ktorom poisťovňa vykonala obhliadku. Lehota sa predlžuje v prípade dodatočnej obhliadky poisťovne a začína plynúť v deň nasledujúci po dni, v ktorom poisťovňa vykonala dodatočnú obhliadku.
21. Ak dôjde k poškodeniu predmetu plnenia pri poistnej udalosti, dodávateľ začne
s vykonávaním opravy až po vykonaní obhliadky poisťovňou a po doručení písomného vyjadrenia objednávateľa, v ktorom objednávateľ vykonanie opravy potvrdí a povolí.
22. Dodávateľ poskytne záruku na ním poskytnuté servisné práce (servis) a dodané náhradné diely a akúkoľvek prácu vykonanú v spojení s vykonaním servisných prác
v trvaní dvadsaťštyri (24) mesiacov, pričom záruka začne plynúť odo dňa prevzatia predmetu zákazky po vykonaní servisných prác.

*Pokiaľ sa v opise predmetu zákazky uvádza označenie konkrétneho výrobcu, výrobný postup, značku, patent, typ, krajinu, oblasť alebo miesto pôvodu alebo výroby, je možné nahradiť ho plnením ekvivalentným k uvedenému výrobcovi, výrobnému postupu, značke, patentu, typu, krajine, oblasti alebo miesta pôvodu alebo výroby.*

*Za ekvivalent sa považujú tovary a služby s technickými parametrami alebo vlastnosťami kvalitatívne rovnakými alebo vyššími ako sú uvedené v opise predmetu zákazky.*